Úradný vestník L 172 , 07/07/1994 S. 0005 - 0007

Fínske špeciálne vydanie: Kapitola 2 Zväzok 12 S. 0104

Švédske špeciálne vydanie: Kapitola 2 Zväzok 12 S. 0104



Nariadenie Komisie (ES) č. 1638/94 z 5. júla 1994 o klasifikácii niektorých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [1], v znení nariadenia Komisie (ES) č. 882/94 [2], najmä jeho článok 9; keďže aby sa zabezpečilo jednotné používanie kombinovanej nomenklatúry priloženej k spomínanému nariadeniu, je potrebné prijať opatrenia týkajúce sa klasifikácie tovarov uvedených v prílohe tohto nariadenia; keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie tarifných a iných opatrení, týkajúcich sa obchodu s tovarmi; keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť klasifikované podľa vhodných číselných znakov (KN) uvedených v stĺpci 2 z dôvodov určených v stĺpci 3; keďže sa pripúšťa, aby informácie o záväzných sadzbách vydané colnými orgánmi členských štátov v súvislosti s klasifikáciou tovarov v kombinovanej nomenklatúre, ktoré nie sú v súlade s právami zriadenými týmto nariadením, boli ďalej uvádzané ich vlastníkom, v rámci ustanovení článku 12 (6) nariadenia Rady (EHS) č. 2913/92, ktorým sa ustanovuje Colný kódex spoločenstva [3], počas obdobia troch mesiacov; keďže opatrenia určené v tomto nariadení sú v súlade so stanoviskom sekcie tarifnej a štatistickej nomenklatúry Výboru pre colný kódex, PRIJALA TOTO NARIADENIE: Článok 1 Tovary opísané v stĺpci 1 priloženej tabuľky sú teraz klasifikované v rámci kombinovanej nomenklatúry pod vhodnými číselnými znakmi (KN), uvedenými v stĺpci 2 uvedenej tabuľky. Článok 2 Informácie o záväzných sadzbách vydané colnými orgánmi členských štátov, ktoré nie sú v súlade s právami zriadenými týmto nariadením, sa môžu ďalej uvádzať v rámci ustanovení článku 12 (6) nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. júla 1994 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 103, 22.4.1994, s. 5. [3] Ú. v. ES L 302, 19.10.1992, s. 1. -------------------------------------------------- PRÍLOHA Opis | Číselný znak (KN) | Dôvody | (1) | (2) | (3) | 1.Adaptér vo vlastnej schránke, ktorého hlavnými prvkami sú vstupná/výstupná doska, doska rozhrania, doska pamäte, kontrolná doska (s aktívnymi a pasívnymi komponentmi a monolitickými integrovanými obvodmi) a zdrojovou doskou.Adaptér zabezpečuje digitálny prenos dát medzi zariadeniami na automatické spracovanie dát v rámci digitálnej siete, ktorá pracuje rýchlosťou 10 Mbps (megabitov za sekundu). | 85178290 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 5 ku kapitole 84, a znením číselných znakov (KN) 8517, 851782 a 85178290. | 2.Spájací adaptér vo vlastnej schránke, skladajúci sa z dvoch adaptérov spojených káblom a kontrolovaných mikroprocesorovou jednotkou.Hlavnými prvkami oboch adaptérov sú vstupná/výstupná doska, doska rozhrania, doska pamäte, kontrolná doska (s aktívnymi a pasívnymi komponentmi a monolitickými integrovanými obvodmi) a zdrojovou doskou. Prístroj digitálne spája dve siete s rôznou charakteristikou a tak zabezpečuje prenos dát. | 85178290 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 5 ku kapitole 84, a znením číselných znakov (KN) 8517, 851782 a 85178290. | 3.Kombinovaný vysielač a prijímač, ktorého hlavnými prvkami sú vstupná/výstupná doska, kontrolná doska (s aktívnymi a pasívnymi komponentmi a monolitickými integrovanými obvodmi) a zdrojovou doskou.Prístroj umožňuje pripojiť až štyri adaptéry k 50 Mbps sieti (megabity za sekundu) na digitálny prenos dát. | 85178290 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 5 ku kapitole 84, a znením číselných znakov (KN) 8517, 851782 a 85178290. | 4.Elektronické zariadenie známe ako Pinfetov prijímač, zložený z nasledujúcich prvkov: fotodetekčnej diódy PIN, mikrovlny, FET zosiľňujúce tranzistory v čipovej forme, bipolárnych polovodičových tranzistorových čipov, hrubovrstvých plošných odporov a vsadzovacích kondenzátorov.Fotodetekčná dióda PIN je pripevnená na podložku, ktorá je pripevnená na ďalšiu podložku spolu s ostatnými komponentmi, pričom celok sa nachádza v kovovej schránke a je pripojený na kábel s optickými vláknami (ohybný prívod k pohyblivej súčasti). | 85179092 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 5 (B) b) ku kapitole 85, a znením číselných znakov (KN) 8517, 851790 a 85179092. | 5.Časti mobilných telefónov:a)filtrová jednotka s povrchovou akustickou vlnou, stredovou frekvenciou 45,5 MHz (± 50 kHz) a šírkou pásma 340 kHz pri 3 dB (950 kHz pri 20 dB), uložená v schránke, ktorej vonkajšie rozmery nepresahujú 5 × 13 × 21 mm, maximálne so 6 prípojkami.Filter je konštruovaný ako pásmová priepusť.Potláča nežiaduce signály a šum z vedľajších kanálov. | 85299098 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov (KN) 8529, 852990 a 85299098. | b)napäťovo kontrolovaný oscilátor s oscilačnou frekvenciou 915 MHz alebo viac pri napätí 4,5 V, maximálne však 890 MHz pri napätí 1 V, uložený v schránke, ktorej vonkajšie rozmery nepresahujú 5 × 10 × 15 mm, maximálne so 4 prípojkami.Oscilátor vytvára miestne signály, ktoré, keď sa zmiešajú s prichádzajúcimi vysokofrekvenčnými signálmi, môžu byť spracované a demodulované na konečné rečové signály. | 85299098 | 6.Endotracheálne trubice používané hlavne s anestetickými prístrojmi. | 90189060 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 2 b ku kapitole 90, a znením číselných znakov (KN) 9018, 901890 a 90189060. | 7.Skúšačka elektronických komponentov zložená zo skrine, v ktorej sa nachádza kalkulačka, skúšobné priečelie s kontaktným panelom, tlačiareň, klávesnica a monitor.Obvodové dosky (s plošnými spojmi), obsahujúce komponenty, ktoré sa majú testovať, sú umiestnené na kontaktnom paneli, kde sa kontrolujú. Kontakty na paneli vysielajú elektrický impulz ku každému komponentu na obvodovej doske. Skúšačka zistí, či výsledky získané z príslušného komponentu sú nad alebo pod referenčnou hodnotou (zvyčajne napätie alebo frekvencia), ktorá bola vložená do jej pamäte pred začiatkom skúšok, aby bolo možné odhaliť chyby. | 90308190 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 3 ku kapitole 90, a znením číselných znakov (KN) 9030, 903081 a 90308190. Pozri aj vysvetlivky ku kombinovanej nomenklatúre týkajúce sa podčíselného znaku 90308190. | 8.Elektronická skúšačka obvodových dosiek zložená zo skrine, v ktorej sa nachádza kalkulačka, skúšobná hlava s kontaktným panelom, tlačiareň, klávesnica a monitor.Skúšačka kontroluje celkovú výkonnosť obvodovej dosky. Obvodová doska je pripevnená ku konektorom alebo sa nachádza na kontaktom paneli. Skúšačka vysiela elektrické impulzy cez dosku a zisťuje, či výsledky získané pre dosku sú nad alebo pod referenčnou hodnotou, ktorá bola uložená do jej pamäte pred začiatkom skúšok. | 90308190 | Klasifikácia je určená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámka 3 ku kapitole 90, a znením číselných znakov (KN) 9030, 903081 a 90308190. Pozri aj vysvetlivky ku kombinovanej nomenklatúre týkajúce sa podčíselného znaku 90308190. | --------------------------------------------------